**DECIZIA ETAPEI DE ÎNCADRARE**

proiect

Ca urmare a solicitării depuse de **SC MAVGO HOLDING SRL** cu sediul în judeţul Bacău, comuna Buhoci, sat Buhoci pentru proiectul **“Lucrări pentru decolmatare, regularizare și reprofilare albie minoră prin exploatarea de agregate minerale, în perimetrul Lunca Nemțișor, râul Ozana, centrul albiei, extravilan comuna Vânători Neamț”**, propus a fi amplasat în județul Neamț, comuna Vânători- Neamț extravilan, înregistrată la APM Neamţ cu nr. 3885/8.05.2020, în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de analiză tehnică din data de 16.07.2020, că proiectul **nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă**;

**Justificarea prezentei decizii:**

 **I. Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului **anexa nr. 2, la pct. 2, lit. c „extracţia mineralelor prin dragare fluvială sau marină” și pct. 10 lit. f „ … lucrări împotriva inundațiilor”;**

**1. Caracteristicile proiectului:**

**a) dimensiunea şi concepţia întregului proiect:**

Perimetrul est amplasat în judeţul Neamţ, în extravilanul comunei Vânători-Neamț, în albia minoră a râului Ozana, cod cadastral XII.1.040.41.00.00.0, într-un perimetru denumit ,,Lunca Nemțișor”. Zona propusă pentru exploatare este situată în albia minoră a râului Ozana, centrul abiei.

Râul Ozana este traversat de o punte pietonala, aflata la o distanta de 572 m aval de capatul amonte al perimetrului si la peste 1.147 km amonte de podul rutier de pe DN 15 B Poiana Largului – Targu Neamt (s-a obținut Avizul de principiu nr. 16292/03.06.2020 de la administratorul podului rutier, D.R.D.P. Iași).

Suprafata perimetrului de exploatare este de 80.550 mp, din care 60 mp cale de acces şi 80.490 mp suprafață pentru exploatat agregate, având L= 1595,26 m, lmed =57,74 m, pentru care s-a incheiat Contractul de inchiriere nr. 285/402/13.12.2018 intre Administratia Bazinala de Apa Siret Bacău si S.C. MAVGO HOLDING S.R.L.

Accesul la zona balastierei Lunca Nemțișor se face de pe teritoriul administrativ al comunei Vânători, din DN 15B pe strada Ozana. Pentru accesul în perimetrul de exploatare se vor executa, de o parte și cealaltă a punții pietonale, drumuri provizorii din balast, având lățimea de 3,50 m, care vor face legătura cu strada Ozana din satul Vânători. Au fost prevăzute două drumuri de acces provizorii în perimetru deoarece nu este asigurat gabaritul de liberă trecere pe sub punte. Drumurile de exploatare vor fi amenajate şi întreţinute de către beneficiar. La finalul exploatării drumurile provizorii vor fi dezafectate.

Pentru accesul în cadrul perimetrului de exploatare s-a obţinut **Acordul de Reabilitare nr**. **1818/1487/13.05.2020**, emis de Primăria Comunei Vanatori - Neamt, judeţul Neamţ.

În zona analizată râul Ozana curge pe un pat format din aluviuni, producând eroziunea malurilor. Cele mai importante modificări se produc în timpul apelor mari, când curgerea în albia majoră are o direcţie perpendiculară pe direcţia meandrelor, unele ramuri dispărând prin înnisipare, în timp ce alte ramuri pot apărea mai departe, cu un traseu complet diferit. Panta râului face ca volumul aluviunilor transportat prin târâre să fie semnificativ, regenerarea zăcământului de balast fiind relativ rapidă.

Exploatarea agregatelor minerale din perimetrul Lunca Nemțișor are efect de regularizare a curgerii in zona și de îmbunătățire a alimentării cu apă a captării Lunca. Lucrările de extragere a balastului se fac pe centrul albiei.

Lucrările se vor efectua numai în perioade de ape mici şi medii, pe fâşii cu lăţimea de 10 m , paralel cu direcţia de curgere, dinspre aval către amonte.

Tehnologia de lucru propusă este următoarea:

Lucrările de reprofilare se realizează pe fâşii de exploatare, din aval spre amonte, conform Autorizaţiei de gospodărire a apelor anuale, cu următoarele utilaje:

* Buldoexcavator;
* Excavator cu cupa de 1,0 mc;
* Încărcător frontal 0,6 mc;
* Autobasculante 16 tone.

Materialul extras se va încărca direct în autobasculante şi se va transporta.

Pe durata apelor mari, utilajele şi mijloacele de transport vor fi asigurate în afara zonelor inundabile, avându-se în atenţie să nu se polueze pânza freatică, apele de suprafaţă sau terenul riveran.

Adîncimea maximă a săpăturilor este de 3,18 m (PT 13), fiind impusă şi de adîncimea talvegului râului Ozana în zonă.

Extracţia se propune a se realiza în limitele perimetrului avizat conform punctelor de contur în coordonate STEREO 70:

|  |  |  |
| --- | --- | --- |
| Nr. punct | X | Y |
| 1 | 636 733 | 598 251 |
| 2 | 636 518 | 598 643 |
| 3 | 636 605 | 599 466 |
| 4 | 636 586 | 599 675 |
| 5 | 636 530 | 599 702 |
| 6 | 636 548 | 599 476 |
| 7 | 636 470 | 598 645 |
| 8 | 636 710 | 598 169 |

La traversarea brațului de pe malul drept al albiei râului se vor executa două podețe din câte 6 tuburi prefabricate tip PREMO cu diametrul de 800 mm, L = 6,00 m, notate pe planul de situație cu indicativele Pd1 și respectiv Pd4.

Suprafețele de teren din albie ocupate de podețele Pd1 și Pd4 au câte 30,00 mp fiecare. Coordonatele podețelor sunt prezentate pe planul de situație și în tabelele de mai jos.

Podețul Pd1

|  |  |  |
| --- | --- | --- |
| Nr. punct | X | Y |
| 1 | 636 444,36462 | 598 705,37369 |
| 2 | 636 438,39023 | 598 704,81991 |
| 3 | 636 438,94402 | 598 698,84552 |
| 4 | 636 444,91840 | 598 699,39930 |

Podețul Pd4

|  |  |  |
| --- | --- | --- |
| Nr. punct | X | Y |
| 5 | 636 434,20201 | 598 643,95672 |
| 6 | 636 428,53961 | 598 645,94097 |
| 7 | 636 426,55537 | 598 640,27857 |
| 8 | 636 432,21777 | 598 638,29432 |

Suprafața din albie ocupată de podețe este nesemnificativă în raport cu suprafața perimetrului (80 550,00 mp) și prin scăderea ei din suprafața totală (80.550 – 60 = 80.490 mp) nu modifică unitățile întregi ale coordonatelor perimetrului decât la nivel de zecimale.

Pentru accesul în zona aval a perimetrului se vor mai executa două podețe peste cursul apei notate cu indicativele Pd2 (între profilele PT21 și PT22) și Pd3 (între profilele PT28 și PT29). Podețele se vor realiza din 6 tuburi prefabricate tip PREMO cu diametrul de 800 mm, L = 6,00 m.

Lucrările de decolmatare și reprofilare se vor realiza pe fâşii paralele cu malul, dinspre aval către amonte și dinspre albie către mal, în limitele perimetrului.

Materialul extras se va încărca direct în autobasculante şi transporta sau va fi depozitat în perimetrul de exploatare în limita capacităţii zilnice de transport astfel ca la sfârşitul zilei întreaga cantitate excavată să fie îndepărtată din albia minoră.

Materialul vegetal rezultat din decopertă sau din alte refuzuri va fi depus în afara perimetrului de lucru în zone cu gropi sau se va împrăştia în zona malului albiei, în locuri pentru care s-a obţinut avizul primăriei din zonă.

Tehnologia de exploatare este dictată de configurația albiei râului Ozana în zona perimetrului.

Exploatarea agregatelor minerale va începe în **prima etapă** din aval pe tronsonul cuprins între capătul aval și zona profilului PT 29, prin crearea unui șenal pe latura dreaptă a perimetrului, având lățimea de 10 m, lungimea de 210 m și hm = 0,55 m.

La terminarea extracției pe șenal se va executa un dig de închidere definitiv, pe latura dreaptă a șenalului, a cursului apei pe albia actuală și dirijarea ei pe șenalul executat, având lungimea de 30,00 m. Se continuă apoi exploatarea pe fâșii de la șenalul creat către malul stâng și din aval către amonte până la finalizarea tronsonului. La încheierea exploatării pe primul tronson podețul Pd 3 va fi dezafectat.

**În etapa a doua** se va exploata tronsonul cuprins între profilul PT 29 și profilul PT 21, prin crearea unui șenal pe latura dreaptă a perimetrului, având lățimea de 10 m, lungimea de 380 m și hm = 0,79 m. Se continuă apoi exploatarea pe fâșii de la șenalul creat către malul stâng și din aval către amonte până la finalizarea tronsonului 2.

La terminarea extracției pe tronsonul doi podețul Pd 2 va fi dezafectat.

Nu se vor executa diguri de închidere pentru a înlesni alimentarea cu apă a captării Lunca.

**În etapa a treia** se va exploata tronsonul cuprins între profilul PT 21 și puntea pietonală prin crearea unui șenal pe latura stângă a perimetrului, având lățimea de 10 m, lungimea de 388 m și hm = 0,60 m.

**La terminarea extracției pe șenal** se va executa un dig de închidere provizoriu, pe latura dreaptă a șenalului pentru dirijarea cursului apei pe șenalul creat, având lungimea de 55 m. Se va continua apoi exploatarea integrală a tronsonului 3 iar la final digul provizoriu va fi desființat.

După finalizarea extracției pe tronsonul 3 drumul de acces în perimetru din avalul punții pietonale și podețul Pd1 vor fi dezafectate.

Exploatarea agregatelor minerale va continua cu tronsonul patru, cuprins între puntea pietonală și capătul amonte al perimetrului, pe fâșii cu lățimea de câte 10 m începând din aval către amonte și de la cursul apei către malul drept.

La terminarea exploatării pe tronsonul patru se vor dezafecta drumul de acces și podețul Pd 4 din amotele punții pietonale.

După terminarea exploatării agregatelor de pe tronsonul 4 ,  apa va curge atât pe actualul curs, alimentând captarea de apă Lunca, cât și pe șenalul executat pe suprafața perimetrului.

Lucrările descrise sunt valabile pentru debite mici ale râului. Debitele medii și mari vor modifica substanțial modul de curgere.

Adâncimea medie de exploatare va fi de 0,75 m, adâncimea maximă de exploatare va fi de 3,18 m (în dreptul profilului PT 13), iar adâncimea minimă de exploatare va fi de 0,00 m (în dreptul profilelor PT 32 și PT 33), fără a  coborî sub cota talvegului natural al râului.

Elementele geometrice ale digurilor, în secțiune transversală, vor fi:

* H = variabilă în funcție de configurația terenului;
* Lățimea la coronament = 2,00 m;
* Unghiurile taluzurilor = 1:2.

Materialului extras se va transporta cu autobasculantele în depozitele de șantier pentru a fi folosit la lucrările de drumuri.

Pe durata apelor mari, utilajele şi mijloacele de transport vor fi asigurate în afara zonelor inundabile, avându-se în atenţie să nu se polueze pânza freatică, apele de suprafaţă sau terenul riveran.

Nu se realizează depozitare în perimetrul de lucru sau în albia minoră.

**Pilieri de siguranță**:

* între capătul amonte al perimetrului (punct 8) și podul de peste râul Ozana de pe DN 15B de la intrarea în satul Vânători, se va păstra un pilier de siguranță de 1147 m;
* între capătul amonte al lucrării de apărare de mal de pe malul stâng, aval de capătul punții pietonale, și latura stângă a perimetrului (punct 2) se va păstra un pilier de siguranță de 259,84 m;
* între gardul captării de apă Lunca și punctul 3 al perimetrului, se va păstra un pilier de siguranță de 164,79 m;
* între gardul captării de apă Lunca și punctul 4 al perimetrului, se va păstra un pilier de siguranță de 189,15 m;
* între aliniamentul conductei de apă care subtraversează albia râului și capătul aval al perimetrului (punct 5) se va păstra un pilier de siguranță de 74,70 m;
* între capătul amonte al perimetrului Târgu Neamț 1 (punct 1) și capătul aval al perimetrului Lunca Nemțișor (punct 5) se va păstra un pilier de siguranță de 878,67 m.
1. **cumularea cu alte proiecte existente şi/sau aprobate:** Pe malul stang al raului Ozana, la distanta de 164.79 m se afla captarea de apa Lunca, apartinand C.J. APA SERV S.A. Neamt. Beneficiarul a obtinut avizul favorabil nr. 7504/15.05.2020, emis de C.J. APA SERV S.A. Neamt.

Exploatarea agregatelor minerale din perimetrul Lunca Nemțișor are efect de regularizare a curgerii in zona și de îmbunătățire a alimentării cu apă a captării Lunca. Lucrările de extragere a balastului se fac pe centrul albiei.

**c) utilizarea resurselor naturale, în special a solului, a terenurilor, a apei şi a biodiversităţii:**

* exploatarea agregatelor minerale va servi la decolmatarea**,** regularizarea şi reprofilarea albiei minore a râului Ozana și mărirea secțiunii de scurgere. Se urmărește corecția în plan a traseului albiei albiei minore, dirijarea debitului râului pe centrul albiei minore;
* volumul disponibil de agregate minerale posibil a fi exploatate în perimetrul de exploatare este de 57.617 mc;
* perimetrul propus pentru exploatare este în formă poligonală cu suprafața 80.550 mp iar volumul maxim de agregate preliminat a se exploata este de 57.600 mc.

**d) cantitatea şi tipurile de deşeuri generate/gestionate:** din activitatea de extracție agregate minerale în perimetru nu rezultă deșeuri.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport și utilajele utilizate;

 - surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului;

În vederea limitării acestora și a reducerii impactului asupra mediului vor fi respectate ,,**Condițiile de realizare a proiectuluiˮ,** impuse prin prezentul act administrativ;

 **f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** poluare accidentală datorată defectării unui utilaj sau a unui mijloc de transport a agregatelor minerale ;

**g) riscurile pentru sănătatea umană - de exemplu, din cauza contaminării apei sau a poluării atmosferice**: activitatea de extracție agregate minerale nu constituie un factor de risc pentru sănătatea locuitorilor din zonă;

**2. Amplasarea proiectului**

**a) utilizarea actuală şi aprobată a terenurilor:** terenul studiat în suprafață de 80.550 mp este situat în comuna Vânători-Neamț – extravilan, domeniul public al statului în administrarea AN-ABA Siret Bacău și transmis spre folosință SC MAVGO HOLDING SRL, conform contractului de închiriere nr.285/13.12.2018, nr. cadastral XII.1.040.41.00.00.0, conform Certificatului de Urbanism nr. 17 din 30.03.2020;

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** proiectul propus are efecte pozitive asupra menținerii secțunilor optime de scurgere, diminuarea nivelului energiei specifice în secțiune prin crearea unui șenal pe centrul albiei care să îmbunătățească curgerea la debite mici și medii și să evite eroziunea malurilor.

**c) capacitatea de absorbţie a mediului natural, acordându-se o atenţie specială următoarelor zone:**

 1. zone umede, zone riverane, guri ale râurilor: lucrările propuse prin proiect se desfășoară în albia minoră a râului Ozana și reprezintă lucrări specifice pentru menținerea capacității de transport a cursurilor de apă pentru prevenirea și diminuarea efectelor produse de eroziuni și inundații precum și pentru reducerea riscului la inundații și asigurarea protecției și siguranței populației. Aceste tipuri de lucrări se execută în zonele cu deponii și în zonele cu eroziuni existente/formate pe un curs de apă, sunt absolut necesare și cu efecte pozitive asupra menținerii secțiunilor optime de scurgere, diminuarea nivelului energiei specifice în secțiiune, igienizarea râului în zona de exploatare și păstrarea talvegului natural al râului;

 2. zone costiere şi mediul marin: nu se aplică proiectului;

 3. zonele montane şi forestiere: nu se aplică proiectului;

 4. arii naturale protejate de interes naţional, comunitar, internaţional: nu se aplică proiectului;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau arheologic: nu se aplică proiectului (conform avizului nr.7/13.04.2020 emis de Direcția Județeană pentru Cultură Neamț);

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** impact redus pe timpul realizării proiectului, dacă se respectă tehnologia de lucru;

**b) natura impactului:** zgomot, praf, miros, rezultate din activitatea utilajelor şi mijloacelor auto;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului;

**f) debutul, durata, frecvenţa şi reversibilitatea preconizate ale impactului:** prin respectarea condițiilor impuse prin avizele obținute implementarea proiectului nu produce efecte negative si nu existã riscul ca în perioada de execuţie a lucrărilor sã apară efecte negative;

**g) cumularea impactului cu impactul altor proiecte existente şi/sau aprobate:** nu este cazul;

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare;

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, nefiind situat într-o arie naturală protejată.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

* proiectul propus intră sub incidenţa art. 48 şi 54 din Legea apelor nr. 107/1996, cu modificările şi completările ulterioare;
* conform adresei ABA “Siret” Bacău nr. 7195/IL/22.05.2020 înregistrată la APM Neamț la nr. 4188 din 22.05.2020 rezultă faptul că proiectul nu necesită SEICA și că lucrările propuse prin proiect reprezintă reprezintă lucrări specifice pentru menținerea capacității de transport a cursurilor de apă pentru prevenirea și diminuarea efectelor produse de eroziuni și inundații precum și pentru reducerea riscului la inundații și asiguraea protecției și siguranței populației. Aceste tipuri de lucrări se execută în zonele cu deponii și în zonele cu eroziuni existente/formate pe un curs de apă, sunt absolut necesare și cu efecte pozitive asupra menținerii secțiunilor optime de scurgere, diminuarea nivelului energiei specifice în secțiiune, igienizarea râului în zona de exploatare și păstrarea talvegului natural al râului;
* a fost emis avizul de gospodărire a apelor nr. ...... de către ABA „Siret” Bacău.

 **Măsurile şi condiţiile de realizare a proiectului în conformitate cu Avizul de gospodărire a apelor nr. ....** **emis de ABA “Siret” Bacău sunt:**

* Beneficiarul va borna perimetrul de exploatare cu borne din beton, cu înălţimea de 1,5 m, care vor fi vopsite la capete. Lipsa uneia sau a mai multor borne de delimitare a perimetrului de exploatare, sau amplasarea incorectă a acestora, atrage aplicarea prevederilor Legii apelor nr. 107/1996, cu modificările şi completările ulterioare.
* Se vor realiza măsuratori la cel mult 15 zile după viiturile importante şi vor fi transmise la Sistemul de Gospodărire a Apelor Neamţ şi Administraţia Bazinală de Apă Siret.
* Beneficiarul va amenaja drumurile de acces în zona de exploatare avizată, astfel încât circulaţia mijloacelor de transport să nu afecteze rezistenţa caselor existente în zonă. Aceste drumuri de acces, dacă sunt pe terenuri proprietate privată sau domeniu public, vor fi amenajate cu acordul proprietarilor sau administratorilor domeniului public.
* După solicitarea şi obţinerea autorizaţiei de gospodărire a apelor privind extragerea agregatelor minerale emisă de Administraţia Bazinală de Apă Siret în baza unei documentaţii tehnice, întocmită conform Ordinului nr. 891/ al Ministerului Mediului şi Pădurilor, de un proiectant certificat de Ministerul Mediului, Apelor și Pădurilor.
* Dacă în perioada dintre emiterea avizului de gospodărire a apelor și întocmirea documentației tehnice de fundamentare a autorizației de gospodărire a apelor au avut loc viituri importante pe cursul de apă, la documentația de autorizație se vor prezenta profilele transversale actualizate.
* Dacă în zonă se promovează lucrări hidrotehnice, regularizări şi consolidări de maluri, apărări împotriva inundaţiilor, exploatările de agregate minerale vor fi oprite, acestea fiind cazuri de forţă majoră.
* Se interzice trecerea prin apă de către beneficiarul avizului de gospodărire a apelor, a oricăror mijloace de transport şi a mijloacelor mecanice de excavare a agregatelor minerale.

 **Condițiile de realizare a proiectului:**

* obţinerea tuturor avizelor şi acordurilor înscrise în Certificatul de urbanism 17 din 30.03.2020 emis de Primăria comunei Vânători - Neamț;
* se va respecta avizul nr. 7504/15.05.2020 emis de CJ ApaServ;
* respectarea tuturor prevederilor şi cerinţelor avizelor și acordurilor obținute precum și a legislației în domeniu;
* respectarea  documentaţiei tehnice depuse, a condiţiilor şi prevederilor proiectului de execuţie;
* întreţinerea utilajelor şi a mijloacelor de transport în vederea evitării scurgerilor de combustibili şi uleiuri uzate pe sol;
* nu se vor stoca temporar carburanţi pe amplasament;
* se interzice executantului să efectueze depanarea mijloacelor de transport sau repararea şi întreţinerea utilajelor în amplasament;
* utilajele/mijloacele de transport nu se vor spăla în zona aferentă amplasamentului;
* reducerea vitezei de circulaţie pe drumurile publice a vehiculelor grele pentru transportul agregatelor minerale;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* în cazul implicării unor terţe părţi în realizarea proiectului se vor prevedea clauze contractuale cu privire la responsabilităţile ce revin acestora pentru protecţia mediului în amplasament şi în împrejurimi;
* în cazul descoperirii de vestigii arheologice (depuneri stratigrafice specifice activităților antropice) cu ocazia lucrărilor de exploatare, se va suspenda orice activitate și se va anunța Direcția Județeană pentru Cultură Neamț în vederea luării măsurilor ce se impun;
* bunurile arheologice sau paleologice descoperite întâmplător (unelte ceramică, monede, arme oase, roci aluvionare cu impresiuni zoomorfe, inscripții) în alte condiții decât lucrările de exploatare, vor fi anunșate imediat și vor fi predate în termen de 72 ore către Direcția Județeană pentru Cultură Neamț;
* în cazul în care se descoperă muniții neexplodate se va sista activitatea, se va evacua personalul și se va informa Politia sau Inspectoratul pentru situații de urgență;

**Condiţii cu caracter general:**

* titularul are obligația de a notifica în scris APM Neamț despre orice modificare survenită asupra proiectului și ori de câte ori va exista o schimbare de fond a datelor care au stat la baza eliberării prezentului document;
* prezentul document nu exonerează de răpundere proiectantul şi/sau beneficiarul în cazul producerii unor accidente în timpul execuţiei lucrărilor sau exploatării investiţiei.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

**Pentru desfășurarea activității de exploatare agregate minerale, titularul va solicita și va obține autorizație de mediu, conform *Ordinului 1798/2007 privind aprobarea Procedurii de emitere a autorizației de mediu.***

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

 **Director Executiv,**

 **Iulian JUGAN**

 **Întocmit,**

 **Şef Serviciu A.A.A.,**

 **Monica ISOPESCU**